Document ID: 31998D0341

KOMISSION PÄÄTÖS,
tehty 13 päivänä toukokuuta 1998,
komission asetuksen (ETY) N:o 1201/89 tietyistä säännöksistä poikkeamisesta markkinointivuonna 1997/98 tietyistä Kreikan nomoksista peräisin olevan puuvillan, josta ei ole poistettu siemeniä, tukihakemusten ja valvontaanasettamishakemusten osalta (Ainoastaan kreikankielinen teksti on todistusvoimainen) (98/341/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna asetuksella (EY) N:o 1553/95 (1),
ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95 (2), sellaisena kuin se on muutettuna asetuksella (EY) N:o 1584/96 (3), ja erityisesti sen 11 artiklan 1 kohdan,
sekä katsoo, että
yksityiskohtaisista säännöistä puuvillan tukijärjestelmän soveltamisesta 3 päivänä toukokuuta 1989 annetussa komission asetuksessa (ETY) N:o 1201/89 (4), sellaisena kuin se on viimeksi muutettuna asetuksella (EY) N:o 1740/97 (5), säädetään maaliskuun 31 päivä puuvillan, josta ei ole poistettu siemeniä, valvontaanasettamisen määräpäiväksi, joskin jäsenvaltio voi tietyin edellytyksin vahvistaa määräpäivän aikaisemmaksi; Kreikka sovelsi tätä säännöstä markkinointivuoden 1997/98 osalta vahvistamalla valvontaanasettamisen määräpäiväksi 31 päivän tammikuuta 1998; poikkeuksellisten ilmasto-olosuhteiden vuoksi suuria määriä puuvillaa, josta ei ole poistettu siemeniä, ei ole voitu tietyillä Kreikan nomoksilla korjata ennen kuin maaliskuusta 1998 alkaen; näistä nomoksista peräisin olevalle puuvillalle, josta ei ole poistettu siemeniä, olisi hyväksyttävä valvontaanasettaminen ja vastaavien tukihakemusten jättäminen ilman viivästysmaksuja sellaiseen päivämäärään saakka, joka mahdollistaa muiden sääntelyssä vahvistettujen määräaikojen noudattamisen, ja
tässä päätöksessä säädetyt toimenpiteet ovat pellavan ja hampun hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Poiketen siitä, mitä 5 artiklan 3 kohdan ensimmäisessä luetelmakohdassa, 7 artiklan 1 kohdassa ja 9 artiklan 2 kohdan ensimmäisessä ja toisessa alakohdassa säädetään, seuraavia säännöksiä sovelletaan markkinointivuonna 1997/98 2 kohdassa mainituilla Kreikan nomoksilla sijaitsevilta maatalousmailta korjattuun puuvillaan, josta ei ole poistettu siemeniä:
a) viimeistään 15 päivänä huhtikuuta jätetty tukihakemus voidaan hyväksyä,
b) jos hakemus jätetään 1 ja 15 päivän huhtikuuta välisenä aikana, myönnettävä tuki on edellisen maaliskuun 31 päivä voimassa ollut tuki,
c) viimeistään 15 päivänä huhtikuuta jätetty valvontaanasettamishakemus voidaan hyväksyä.
2. Edellä 1 kohdassa tarkoitetut Kreikan nomokset ovat seuraavat:
Kavala, Xanthi, Rodopi ja Evros.
2 artikla
Tämä päätös on osoitettu Helleenien tasavallalle.
Tehty Brysselissä 13 päivänä toukokuuta 1998.

Labels: 17
5
6
18
15